钦定古今图书集成/明伦汇编/闺媛典/第142卷 > 李棨妻陈氏
## 钦定古今图书集成/明伦汇编/闺媛典/第142卷 > 李棨妻陈氏

按《辰州府志》：“陈氏，陈溶女，沅陵人。自幼寡言笑，及笄，
适李棨。弘治戊午，棨客靖州，疾作趣归，未及家而没，
舆尸抵岸，氏哭仆，家人救之，凭尸周视。浴毕，易衣巾，
具敛，深居不出，虽至亲罕见其面。以夫兄次子为嗣。
及免丧，族人欲夺其志，氏曰：‘山可移，海可塞，吾志不
可改也’。”卒以节终。